Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 1997. évi LXXXII. törvény (a továbbiakban: Mpt.)
Paragraph Index: 1896

(12) A kiegészítő mellékletben be kell mutatni az értékelési különbözetek, az értékhelyesbítések, az elszámolt értékvesztések nyitó értékét, tárgyévi növekedését, tárgyévi csökkenését, a visszaírt értékvesztés összegét, az értévesztés záró értékét a következő részletezés szerint: vagyoni értékű jogok, szellemi termékek, a működtetett, illetve továbbértékesítési céllal beszerzett ingatlanok és a kapcsolódó vagyonértékű jogok, tartós befektetési célú ingatlanok, gépek, berendezések, felszerelések, járművek, részesedések, értékpapírok, devizabetétek. A külföldi pénzértékre szóló befektetett pénzügyi eszközök és értékpapírok értékelési különbözetén belül a piaci árhatásból és a deviza árfolyamváltozásból adódó különbözeteket külön is be kell mutatni.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes